ਅਲਕਾ ਸਾਦਤ
ਅਲਕਾ ਸਾਦਤ (Persian: الکا سادات ,(ਜਨਮ 1988) ਇੱਕ ਅਫਗਾਨ ਦਸਤਾਵੇਜ਼ੀ ਅਤੇ ਫੀਚਰ ਫਿਲਮ ਨਿਰਮਾਤਾ, ਨਿਰਦੇਸ਼ਕ ਅਤੇ ਕੈਮਰਾਮੈਨ ਹੈ। ਉਹ ਆਪਣੀ ਪਹਿਲੀ 25 ਮਿੰਟ ਦੀ ਫਿਲਮ ਹਾਫ ਵੈਲਿਊ ਲਾਈਫ ਨਾਲ ਮਸ਼ਹੂਰ ਹੋਈ, ਜੋ ਸਮਾਜਿਕ ਬੇਇਨਸਾਫ਼ੀ ਅਤੇ ਅਪਰਾਧ ਨੂੰ ਉਜਾਗਰ ਕਰਦੀ ਹੈ; ਫਿਲਮ ਨੇ ਕਈ ਪੁਰਸਕਾਰ ਜਿੱਤੇ। ਉਹ ਪਹਿਲੀ ਅਫਗਾਨ ਮਹਿਲਾ ਫਿਲਮ ਨਿਰਮਾਤਾ ਅਤੇ ਨਿਰਦੇਸ਼ਕ ਰੋਇਆ ਸਾਦਤ ਦੀ ਛੋਟੀ ਭੈਣ ਹੈ। ਦੋਵਾਂ ਭੈਣਾਂ ਨੇ 2004 ਤੋਂ ਕਈ ਫਿਲਮਾਂ ਦੇ ਨਿਰਮਾਣ ਵਿੱਚ ਸਹਿਯੋਗ ਕੀਤਾ ਹੈ ਅਤੇ ਰੋਇਆ ਫਿਲਮ ਹਾਊਸ ਦੀ ਸਥਾਪਨਾ ਵਿੱਚ ਅਹਿਮ ਭੂਮਿਕਾ ਨਿਭਾਈ ਹੈ। ਆਪਣੀ ਪਹਿਲੀ ਫਿਲਮ ਲਈ ਉਸਨੂੰ ਅਫਗਾਨ ਸ਼ਾਂਤੀ ਪੁਰਸਕਾਰ ਮਿਲਿਆ ਅਤੇ ਉਦੋਂ ਤੋਂ ਉਸਨੇ ਬਹੁਤ ਸਾਰੀਆਂ ਦਸਤਾਵੇਜ਼ੀ ਫਿਲਮਾਂ ਬਣਾਈਆਂ ਹਨ ਜਿਸ ਲਈ ਉਸਨੇ ਇੱਕ ਨਿਰਮਾਤਾ, ਕੈਮਰਾਮੈਨ, ਅਤੇ ਨਿਰਦੇਸ਼ਕ ਦੇ ਰੂਪ ਵਿੱਚ ਅਤੇ ਟੈਲੀਵਿਜ਼ਨ ਵਿੱਚ ਉਸਦੇ ਕੰਮ ਲਈ ਕਈ ਅੰਤਰਰਾਸ਼ਟਰੀ ਪੁਰਸਕਾਰ ਜਿੱਤੇ ਹਨ। ਦੋਵਾਂ ਨੇ ਲਾਸ ਏਂਜਲਸ ਫਿਲਮ ਸਕੂਲ ਵਿੱਚ ਆਯੋਜਿਤ "ਮੁਸਲਿਮ ਵਰਲਡ: ਇੱਕ ਸ਼ਾਰਟ-ਫਿਲਮ ਫੈਸਟੀਵਲ" ਵਿੱਚ ਹਿੱਸਾ ਲਿਆ ਸੀ, ਜਿੱਥੇ ਅਫਗਾਨਿਸਤਾਨ ਦੀਆਂ 32 ਫਿਲਮਾਂ ਪ੍ਰਦਰਸ਼ਿਤ ਕੀਤੀਆਂ ਗਈਆਂ ਸਨ। 2013 ਵਿੱਚ, ਉਸਨੇ ਪਹਿਲੇ ਅਫਗਾਨਿਸਤਾਨ ਅੰਤਰਰਾਸ਼ਟਰੀ ਮਹਿਲਾ ਫਿਲਮ ਫੈਸਟੀਵਲ ਦੇ ਆਯੋਜਨ ਵਿੱਚ ਤਾਲਮੇਲ ਕੀਤਾ। ਫਿਲਮ ਨਿਰਮਾਣ ਵਿੱਚ ਉਸਦਾ ਯੋਗਦਾਨ ਹੁਣ ਤੱਕ 15 ਡਾਕੂਮੈਂਟਰੀਆਂ ਅਤੇ ਇੱਕ ਛੋਟੀ ਗਲਪ ਫੀਚਰ ਫਿਲਮ ਵਿੱਚ ਹੈ।